“ฟินันเซียฯ” เคาะซื้อ SMPC เป้า 18 บ. ชูพีอีต่ำ จับตากำไรทั้งปีทะลุ 600 ลบ. โตนิวไฮ!
“ฟินันเซียฯ” เคาะซื้อ SMPC เป้า 18 บ. ชูพีอีต่ำ จับตากำไรทั้งปีทะลุ 600 ลบ. โตนิวไฮ! 
“ฟินันเซียฯ” เคาะซื้อ SMPC เป้า 18 บ. ชูพีอีต่ำ จับตากำไรทั้งปีทะลุ 600 ลบ. โตนิวไฮ!
22 ต.ค. 2563

บล.ฟินันเซีย ไซรัส ระบุในบทวิเคราะห์ คาดกำไรปกติบริษัท สหมิตรถังแก๊ส จำกัด (มหาชน) หรือ SMPC ช่วงไตรมาส 3/63 ที่ 150 ล้านบาท ลดลง 24% เมื่อเทียบจากไตรมาสก่อน จากยอดขายถังก๊าซที่สูงมากในไตรมาสก่อน แต่ยอดขายไตรมาสนี้กลับมาปกติและออเดอร์บางส่วนเลื่อนไปเข้าในไตรมาส 4/63 กำไรดังกล่าวเพิ่มขึ้น 52% เมื่อเทียบจากปีก่อน จากปริมาณขายที่ Turnaround ตั้งแต่ไตรมาส 4/62
ส่วนต้นทุนและค่าใช้จ่ายต่างๆ ยังควบคุมได้ดี อัตรากาไรขั้นต้นที่ควรจะดีขึ้นจากการขายสินค้าที่ผลิตยากแต่ถูกหักล้างบางส่วนจากเงินบาทที่แข็งค่าเล็กน้อยจากไตรมาสก่อน แนวโน้มธุรกิจยังสดใสจากความต้องการสูงของลูกค้าในแอฟริกาและเอเชียใต้
ทั้งนี้หากผลประกอบการไตรมาส 3/63 เป็นตามคาด กำไรสุทธิงวด 9 เดือนปี 2563 จะคิดเป็น 74% ของประมาณการทั้งปี ในขณะที่ยอดขายที่บริษัทตั้งเป้าไว้ที่ 7.3 ล้านใบในปี 2563 มีความเป็นไปได้เพราะคาดว่างวด 9 เดือนปี 2563  น่าจะมียอดขายแล้ว 5.3 ล้านใบ
ดังนั้นจึงยังคงประมาณการกำไรปกติปี 2563 เพิ่มขึ้น 78.4% เมื่อเทียบจากปีก่อน เป็น 625.8 ล้านบาททาสถิติสูงสุดนับตั้งแต่เข้าตลาดฯ และคาดเติบโตต่อเนื่อง 13.9% เมื่อเทียบจากปีก่อน เป็น 712.7 ล้านบาทในปี 2564 และเป็น 793.0 ล้านบาทในปี 2565 เพิ่มขึ้น 11.3% เมื่อเทียบจากปีก่อน จากความต้องการที่มีอยู่สูงในตลาดแอฟริกาและเอเชียแปซิฟิก
ขณะที่ราคาหุ้นปัจจุบันมี PE 8.5 เท่าปี 2563 และจะลดเหลือ 7.5 เท่าปี 2564 ต่ำกว่าค่าเฉลี่ย 5 ปีย้อนหลังที่ 12.5 เท่า ยังคงราคาเป้าหมาย 18 บาท อิง PE 14 เท่า (ค่าเฉลี่ยย้อนหลัง 5 ปี +0.5SD) แนะนำ “ซื้อ”